CHO ผู้ถือหุ้นกู้ชุดที่ 2 ไฟเขียวเพิ่มสิทธิให้ผู้ออกหุ้นกู้ไถ่ถอนก่อนกำหนด
CHO ผู้ถือหุ้นกู้ชุดที่ 2 ไฟเขียวเพิ่มสิทธิให้ผู้ออกหุ้นกู้ไถ่ถอนก่อนกำหนด
11 มิ.ย. 2563

นายสุรเดช ทวีแสงสกุลไทย ประธานเจ้าหน้าที่บริหาร และนายณรงค์ องอาจมณีรัตน์ รองกรรมการผู้จัดการใหญ่ พร้อมด้วยคณะผู้บริหาร บริษัท ช ทวี จำกัด (มหาชน) หรือ CHO ถ่ายภาพร่วมกับตัวแทนผู้ถือหุ้นกู้ชุดที่ 2/2562 ซึ่งจะครบกำหนดไถ่ถอนปี พ.ศ. 2564  ประกอบด้วย บล. เอเซียพลัส จำกัด (มหาชน) ,บริษัท หลักทรัพย์ โกลเบล็ก จำกัด  และตัวแทนที่ปรึกษาทางการเงิน ได้แก่ บริษัท แอสเซทโปรแมเนจเม้นท์ จำกัด บล. คิงส์ฟอร์ด จำกัด
ทั้งนี้ที่ประชุมผู้ถือหุ้นกู้ ได้อนุมัติทำรายการแก้ไขข้อกำหนดสิทธิหุ้นกู้ชุดที่ 2 เพื่อเพิ่มสิทธิของผู้ออกหุ้นกู้ในการไถ่ถอนหุ้นกู้ก่อนครบกำหนด (Call Option) ด้วยคะแนนเสียง 85.87%